अब आप ये ना सोचे कि मैं उससे कभी कुछ मांगती नहीं हूँ – ज़रूर मांगती हूँ, जिद भी कर लेती हूँ – और कभी कभी रूठ भी जाती हूँ – पर इस सारे खेल को मैं पूजा नहीं मानती ……. ये तो एक बच्चे की जिद है जो वो अपने पम्पेरिंग एल्डर्स से कैसे भी रो पीट कर मनवा ही लेता है | फिर जिस चीज़ की जिद वह पूरी करवा रहा है – वह उसके लिए अच्छी है या नहीं – ये तो वो जानता नहीं …. और पेरेंट्स जानते भी हैं तो बच्चे के लाड प्यार में कभी कभी उसे जो ना मिलना हो, वह भी उसे दिलवा देते हैं| पर इसे माता पिता का लाड प्यार और पम्पेरिंग कहा जाता है, बच्चे की पूजा नहीं!!!